Tuisblad | green-earth-blog
Ons reik uit na die geestelik mees verwaarloosde mense op die platteland
En julle sal my getuies wees in Jerusalem sowel as in die hele Judéa en Samaría en tot aan die uiterste van die aarde.
Baie dankie dat u ons webtuiste besoek. Ons vertrou dat u groot seën sal ontvang.
Boekmerke vir die Bladsy
Die ontstaan van MET
Is daar vrug op ons werk ?
NAVIGATE TO ENGLISH WEBSITE
M.E.T is die vrug van 'n herlewing wat vroeg in die sewentigerjare in die NG gemeente te Greytown plaasgevind het. In 1987 het die kerkraad besluit om nie meer met die tentbediening voort te gaan nie. 'n Groep sendingvriende het hiervan gehoor en besluit dat die geseënde werk moes voortgaan. 'n Trust is gestig wat vir die fondse en ander behoeftes sou sorg, terwyl Ds. Denzel Dick en sy span sou fokus op die geestelike werk.
As ons vandag terugkyk, sien ons met verwondering hoe God Sy werk in stand gehou het. Tans is daar twee tente wat onderskeidelik in Kwa Zulu Natal en die Wes-Kaap werksaam is. Elke tent bestaan uit 'n evangelisasiespan en 'n opvolgspan.
NG Kerk Greytown
Deur die jare het die Here 'n groot oes sangomas ingebring.
'n Toordokter en haar seun –wat ook besig was met opleiding om toordokter te word – bring hul goed om verbrand te word.
Bheki was vir ongeveer 16 jaar 'n toordokter waarna die Here hom ook gered het. Sedert Sy bekering is hy by MET betrokke. Tans bestuur hy die werk in KZN. Hy het ook ondermeer 'n weeklikse radio-uitsending wat hy behartig asook 'n paar gemeentes wat onder sy leiding tot stand gekom het. Daarbenewens het hy ook 'n voedingskema vir vigswesies.
Meeste van ons evangeliste is bekeerling uit die tentwerk. Met dankbaarheid kan ons vandag terugkyk na talle bekeerlinge wat by ander bedieninge betrokke geraak het. Met die jare het ons gesien en beleef hoe die Here Sy koninkryk uitgebrei het.
Elizabeth; n dienskneg van die duiwel
Elizabeth; Bevry van die duisternis
Elizabeth Mokoena het kragdadig tot bekering gekom nadat sy vir 24 jaar n praktiserende sangoma was. Sy het in haar ongeredde dae die konstetusie vir die Sangomas geskryf by die universiteit van Qua Qua. Na haar bekering is sy kragtig deur die Here gebruik en was sy ongeveer 20 jaar by MET betrokke.
As die Seun julle vry gemaak het sal julle waarlik vry wees
'n Veldtog bestaan uit twee fases
Fase Een: Die aanvanklike veldtog van 14 dae
Die fase staan bekend as die Evangelisasiefase. Die eerste paar aande praat ons oor die verlore toestand van die mens en die ewige oordeel. Soos wat 'n boer eers sy grond inbreek, omploeg en gereedmaak om die saad te ontvang, so word die eerste boodskappe gebruik om die hart van die verlore sondaar voor te berei om die saad van die goeie nuus te ontvang. Dit is eers wanneer die mens sy verlore toestand besef dat hy 'n behoefte aan 'n Redder en Verlosser het.
Daarna word Christus as Verlosser, Redder, Middelaar, Versoener, Sondoffer ens. aan die mense voorgehou. Uit elke denkbare hoek word Christus vir hulle afgeskilder as hulle ENIGSTE HOOP om gered te word.
Onbybelse praktyke bv. voorvaderaanbidding, bygelowe, valse profete ens. word ook gehanteer.
Dit is eers teen die einde van die veldtog dat 'n geleentheid geskep word vir mense om 'n oorgawe te maak. Die rede is dat die mense baie duidelik sal verstaan en 'n kosteberekening sal maak voordat hulle tot so 'n ingrypende besluit oorgaan.
Fase Twee: Kan soms maande duur
Tydens hierdie fase word die nuwe bekeerlinge begelei om te breek met sonde en restitusie te doen. Die doel is om by die bekeerlinge n beter begrip van Christus oor te dra. As die Heilige Gees n waardering en liefde vir Christus werk sal n lewe van gehoorsaamheid volg.
Waar werk ons ?
M.E.T is 'n sendingaksie met 'n visie vir die onbereikte en verwaarloosde groepe. Om die rede hou ons nie graag veldtogte in die stedelike en semi-stedelike gebiede nie. In dié gebiede is daar genoeg kerke en geestelike hulp beskikbaar. Navorsing het bewys dat die geestelik mees verwaarloosde mense op die plase en die platteland is.
M.E.T STEL SY DIENSTE VAN MEER AS 35 JAAR TOT BESKIKKING van gemeentes, onder meer:
* om VELDTOGTE TE HOU
* om PERSONE (WO. Studente, plaasboere, besigheidsmanne , gemeentelede ens.) wat aktief by sendingwerk betrokke is of wil word, toe te rus in 'n in diens OPLEIDING SITUASIE by die tent.
* om aan leraars, evangeliste en lekewerkers van alle erkende kerke of groepe indiensopleiding by die tent te verskaf sodat hulle hul eie mense se geestelike behoeftes (bv. sieke-pastoraat, prediking, ens.) meer skriftuurlik kan hanteer.
Daaglikse Program Tydens 'n Veldtog
Nabetragting van vorige aand se diens
Beplanning van die aanddiens
Berading by die tent
Besoeke aan tronke hospitale, skole en
besighede en wonings.
Voorbereiding vir die aanddiens
Hierdie program word vir die volle duur van die veldtog van 14 dae gehandhaaf. Noodeloos om te sê dat die spanne na so veldtog behoorlik uitgeput is. Nadat die tent met al die toerusting veilig en skoon geberg is by die basis in Jozini gaan die spanne huistoe vir n welverdiende rus van twee weke. Die opvolgspan gaan intussen aan met die opvolgwerk.
....en leer hulle om alles te onderhou wat Ek julle beveel het.
Wie neem verantwoordelikheid vir die nasorg van nuwe bekeerlinge ?
Vaderskap eis verantwoordelikheid. Om die rede wil M.E.T nie net geestelike baba's maak en dan vertrek nie. Na die aanvanklike veldtog sou die ideaal wees dat die gasheer gemeente die nuwe bekeerlinge geestelik versorg. Indien dit nie moontlik is nie neem ons self verantwoordelikheid. Die nasorg kan soms maande duur.
Die nuwe bekeerlinge word begelei om te breek met sonde en restitusie te doen. Die doel is om by die bekeerlinge n beter begrip van Christus oor te dra. As die Heilige Gees n waardering en liefde vir Christus werk sal n lewe van gehoorsaamheid volg.
Joh 14:23 Jesus antwoord en sê vir hom: As iemand My liefhet, sal hy my woord bewaar,
·M.E.T is 'n fundamenteel-Bybel gefundeerde aksie wat die gesag van die Bybel onvoorwaardelik oor ons lewe erken.
·M.E.T GLO DAT JESUS CHRISTUS DIE ENIGSTE OPLOSSING VIR ONS LAND SE PROBLEME IS.
·M.E.T GLO DAT SENDINGWERK DIE NO. 1 SAAK IN DIE GEMEENTE BEHOORT TE WEES
·Ons glo nie aan 'n goedkoop Evangelie nie!
·Ons glo dat emosionele opswepery en "high pressure Evangelism", waar mense gedruk word om haastige en ondeurdagte keuses te maak, meer skade aan die koninkryk doen as goed. Dit is die Waarheid wat mense vrymaak. Die Gees van die Here werk deur Sy WOORD en Sy WOORD is die WAARHEID
1Pe 1:25 ...maar die woord van die Here bly tot in ewigheid. En dit is die woord wat aan julle verkondig is.